Nafarroako Parlamentuko Mahaiak, 2021eko urtarrilaren 18an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkezturiko galdera, toki entitateek bidalitako transakzio-hitzarmenei buruz Herrilurren Zerbitzuak eman gabe dituen txostenei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2021eko urtarrilaren 18an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko Adolfo Araiz Flamarique jaunak honako galdera hauek aurkezten dizkio Legebiltzarreko Mahaiari, izapidetu ditzan eta idatziz erantzun dakien:

Indarrean dagoen Nafarroako legeriak ezartzen duenez, toki-erakundeek herri-ondasunak defendatu behar dituzte, ondasun horien gainean dauden kargen gaineko hainbat akzio ahalbidetuz, ondasun horiek berreskuratzeko eta luditzeko, kalte-ordainen bidez, hitzarmen transakzio-hitzarmenak izapidetuz, eta abar.

Une honetan, hainbat toki entitate transakzio-hitzarmenei buruzko espedienteak izapidetzen ari dira. Adibidez, Lesakako Udala 38 eta 40 espediente bitarte izapidetzen ari da, garapen-fase desberdinetan, eta horietako batzuk 2-3 urte daramatzate zabalik, Nafarroako Gobernuko Herrilurren Zerbitzuaren txostenen zain.

Hori dela-eta, ondoko galderak egiten ditugu:

– 2015. urteaz geroztik, zenbat toki entitatek bidali dituzte Herrilurren Zerbitzura nahitaezko txostena egiteko hitzarmenak, kasuan kasuko osoko bilkurek haiek onetsi ondoren eta ukitutako partikularrek sinatu ondoren?

– Epe horretan, zein da zerbitzuak txostena emateko batez besteko erantzun-denbora?

– Horietako zenbat daude gaur egun zerbitzu horren erantzunik jaso gabe? Zein toki entitaterenak dira?

– Zenbat hitzarmen daude Nafarroako Gobernuaren onespenaren zain une honetan, mugarriak jarri, planoak egin eta interesdunak ados jarri ondoren?

Iruñean, 2021eko urtarrilaren 14an

Foru parlamentaria: Adolfo Araiz Flamarique